LidanRubinov/Halacha-QA huggingface dataset:
שאלה: מי היה לפני תפילין דרבנו תם?: לגבי המחלוקת של רש י ורבנו תם. האם לא היו קיימים לפניהם תפלין עד אז? במה התפללו עד תקופתו של רש י?
תשובה: ודאי שגם לפני כן היו תפילין משני הסוגים, אלא שרש"י ור"ת קיבעו את השיטות איך לנהוג להלכה ולכן היום מקובל לקרוא את את זה על שמם. הרב רואי מרגלית. האם הנחת תפילין דרבינו תם זו יוהרא? איזה תפילין מומלץ להניח לכתחילה? כיצד מניחים תפילין דרבינו תם?
שאלה: נטילת ידים במקום טינוף: הרב דב ליאור כותב כי מותר לנטול ידים בשירותים אך אין לברך שם ולעומת זאת עולה מתשובת הרב יעקב אריאל כי מאחר ואין לברך שם אזי אין גם ליטול שם. כיצד עלי לנהוג? האם נטילת ידים של בוקר או של ארוחה ניתן ליטול בשירותים?
תשובה: הרב ליאור צודק בעקרון ששירותים בימינו שונים. אע"פ כן לכתחילה יש להעדיף מקום מכובד יותר, בפרט לברכה. שירותים אינו מקום מתאים לברכה וחדר אמבטיה עדיף אך גם בו אין ליטול לכתחילה ובודאי שלא לברך. לגבי נטילת ידים של בוקר - אם המקום הסמוך ביותר הוא שירותים או מקלחת ניתן ליטול בהם ידים ולברך אח"כ, אך לארוחה צריך לברך לפני הניגוב ורק אם הניגוב בחוץ ניתן לברך, אולם שוב - לא לכתחילה.
שאלה: בדיקת כרובית: האם אפשר לבדוק כרובית מחרקים?
תשובה: אם הכרובית קשה מאוד זה אומר שלא חדר אליה שום דבר, אבל אם היא קמושה (גדלה הרבה זמן באדמה) אז אי אפשר להוציא ממנה את החרקים ואין לכרובית זו פיתרון (אלא אם כן היא נקנתה באריזה אטומה ממקום שידוע שאין אצלו חרקים).
שאלה: צירוף קטן לזימון ספרדי ואשכנזי: אני אשכנזי שהתחתן עם ספרדיה. לעיתים קורה שנמצאים בבית רק חמי, אני, וגיסי שמתחת לגיל בר- מצוה. האם אפשר לעשות זימון כמנהג הספרדים, שמצרפים קטן לזימון?
תשובה: אכן לפי השו"ע בסימן קצט ניתן לצרף קטן לזימון, ולפי הרמ"א עד שיהא בן שלש עשרה. והמקרה המשולב שאתה מעלה נשאלו עליו פוסקי זמננו, ופסקו הגרש"ז אויערבך והגר"מ אליהו והגרח"פ שיינברג, שיכול להצטרף לזימון שלשה עם הקטן, ואף לזימון בעשרה עם הקטן. אך בזימון עשרה יענה האשכנזי בלא להזכיר אלוקינו. והסברא להצטרפות לזימון היא, כי ברור לנו שהאשכנזי רוצה לזכות אותם בזימון לשיטתם, ומכח רצון זה הוא מצטרף אליהם. הרב רואי מרגלית.
שאלה: לא מפחיד להחליט להתחתן?: אני בת 23 ויוצאת עם בחור למעלה מחצי שנה. בתחילה הכל היה מושלם והייתי בטוחה בקשר וברגשותי וממש הרגשתי כי הזיווג הוא משמים למרות המחלוקות הטבעיות שנוצרו. הייתי מוכנה להינשא כבר אחרי חודש אך חברי העדיף שנמתין. בזמן האחרון היחסים התהדקו וכולם רומזים שכבר הגיע העת.חברי רצה שנקבע תאריך כבר השבוע ובאופן מפתיע אני נסוגתי! אינני יודעת עד כמה אנו באמת מתאימים והאם יהיו לנו חיים מאושרים יחדיו. אני מאד מבולבלת ולא בטוחה בעצמי ובקשר. פתאם נדמה לי שבדיעבד מתאים לי סגנון אחר משלו ובעל תכונות אחרות. חברי מרגיש ובצדק שאני מנסה לשנות אותו ולא מקבלת אותו כפי שהוא. מה אעשה? אני פוחדת שאם אשאר אתו זה יהיה כתוצאה מלחצים כאלה ואחרים ולא מהשלמה ובטחון. הדעות שלי משתנות מדי יום.
תשובה: טבעי הדבר שיש חששות לפני נישואין ובאמת אין איש שיודע מה יהיה אחר כך כי פעמים רבות מתגלים צדדים שונים בחיים שלא היו צפויים מראש. על כן יש לדעת כי אנו סומכים בנישואין כמו בכל החיים על עזרה משמים כנאמר בח : "כי מן התורה ומן הנביאים ומן הכתובים מה' אישה לאיש". כמובן שעלינו לעשות מה שנדרש מאיתנו ורק אחר כך לבקש רחמי שמים. אם ברור שעל פי הדרכת התורה אין שום מניעה בקשר, וכמו כן ישנו רגש טבעי של אהבה והערכה הדדית כל זה יחד עם השקפת חיים קרובה מאוד אין לחשוש ויש לבנות את הבית בציפיה שבהמשך הזמן אפשר יהיה להתגבר על כל ההבדלים הלא משמעותיים הקיימים באופן טבעי בין כל בני זוג כשכל אחד שהוא בעל מידות טובות ינסה ללכת לקראת השני. אם כל זה ברור אפשר להתקדם ונוכל לברך במזל טוב ובשעה טובה.
שאלה: קביעת זמן תפילת מנחה בשבת: אנו גרים במקום מבודד בו אין אפשרות לקיים אלא מניין אחד. הקהילה מורכבת הן מיוצאי אשכנז הן מיוצאי עדות מזרח. האם הרוב יכול להכריע בשאלה מתי לקיים את מניין תפילת מנחה בשבת ולקבוע רק תפילת מנחה גדולה כשחלק מהציבור הוא מחויב לכאורה לפסק מרן שולחן ערוך שנראה מדבריו שתפלת מנחה גדולה היא רק בדיעבד?
תשובה: ככלל יש ללכת אחר הרוב, ובמיוחד כאשר יש חשש שאם לא ילכו אחר הרוב המניין יתבטל. בנוסף לכך אין הבדל בזה בין אשכנזים לספרדים, לכולם עדיף להתפלל מנחה קטנה ובשעת הצורך אפשר להתפלל מנחה גדולה (שו"ע רלג א, מ"ב רלג, א). למשל כאשר אוכלים ארוחת צהרים אחר שהגיע זמן מנחה גדולה, עדיף להתפלל לפני כן מנחה (עיין ביחוה דעת ד, יט). וכמובן שכך יש לנהוג במקומכם כאשר יש חשש שהמניין לא יתקיים בזמן אחר או גם כאשר כך נוח יותר לרוב האנשים.
שאלה: חתונה בר"ח אייר: האם ניתן להתחתן בראש חודש אייר לפי מנהג עדות אשכנז? אנו רוצים לקיים את החתונה בתאריך ל' ניסן.
תשובה: המנהג הפשוט לפי השו"ע (ספרדים) שמותר להתחתן החל מליל ל"ד בעומר, ולפי הרמ"א (אשכנזים) החל מליל ל"ג בעומר. הרב רואי מרגלית.
שאלה: כבוד תלמידי חכמים: האם יש איסור לקרוא לאדם שלא הגיע לרבנות "רב"? הרי יש הרבה שקורים לחבריהם שלא הגיעו לרבנות "רב".
תשובה: אכן בדורונו נוצרה אינפלציה בתארים. דבר זה מוריד את ערך התורה בישראל. מן הראוי לקרוא רב רק לת"ח שהגיע להוראה והוא מנהיג קהילה.
שאלה: עירבוב בין בשר לחלב: א. יש לי צלחת בשרית שלאחר יותר מיום שלא השתמשתי בה נפלה עליה חתיכת גבינה צהובה רותחת. לאחר מספר ימים התבלבלנו בין הצלחות וכך יש לנו 4 צלחות שנראות אותו דבר שעל אחת מהם נפלה הגבינה. מה לעשות עם ארבעת הצלחות? ב. יש לי סכין חלבי שלאחר שיותר מיום לא השתמשתי בו חתכתי איתו בשר חם. מה דין הסכין והבשר?
תשובה: א. הגבינה שנפלה לצלחת הבשרית נקראת "נותן טעם לפגם", ומכיוון שאיסור בשר בחלב הינו דרבנן (שהרי האיסור הינו של גדי בחלב אימו, ומדרבנן אסרו לאכול כל אוכל חלבי לאחר כל מאכל בשרי), וכן הגבינה בטלה ברוב - מותר להשתמש בצלחות אלו בתור צלחות בשריות. אך מי שרוצה להחמיר יכול להטביל צלחות אלו במים רותחים שלוש פעמים (אפילו של חרס) ותבא עליו ברכה. ב. רק כאשר השתמשו בסכין חלבי (שנגע באוכל חלבי רותח) בן יומו (שנגע בחלב הרותח ב24 השעות האחרונות) לבשר רותח, אז הבשר שהסכין נגע בו הינו אסור וצריך לחתוך את מקום החיתוך ואפשר לאכול את השאר, ואת הסכין צריך להכשיר. אבל בכל מקרה אחר (אם הסכין אינו בן יומו או הבשר אינו רותח וכו') הבשר והסכין מותרים.
שאלה: תקשורת מהארץ לחו"ל בשבת: יש לי שאלה הנובעת בעידן זה בו מתקיימת תקשורת כלל עולמית. יתכן מצב בו גורם אחד מתקשר לגורם אחר כאשר אצל האחד שבת ואצל השני יום חול. האם אפשר להסיק מכך שצריך להמנע מהפעלת תקשורת בין איזורית במשך 24 שעות מצאת השבת, שמא אחד הצדדים מצוי עדיין בתוך השבת?
תשובה: דין שבת חל על כל אחד לפי מקום הימצאו, ולכן כל אחד צריך להזהר שלא לטלפן לאדם שאצלו עדיין חלה השבת, ולא לענות ליהודי שמטלפן ועדיין חלה אצלו השבת. אך אין לאסור תקשורת גורפת 24 שעות מצאת השבת (או לפני כניסתה).
שאלה: מה לשבויים אצל גיטין? : מה עושה משנה העוסקת בשבויים במסכת גיטין העוסקת בדיני גרושין?
תשובה: מסכת גיטין העוסקת בדיני גירושין מודעת למשבר הקשה ביותר העובר על האדם כאשר תא משפחתי שאמור להביא חיים לעולם נשבר כאילו ללא תקנה. מתוך כך חיפשו חכמים דרכים שונות לתקן מצבים העלולים לדרדר את החיים לאותם האסונות הקשים הפוגעים בחיי הכלל והפרט. מצבה של האומה, האווירה והמתח כמו גם קשיים כלכליים ואחרים יכולים להשפיע לרעה על חיי המשפחה. על כן הדאגה לתקנת האומה גם במצביה הקשים משמשת כבלם להידרדרות חיי המשפחה. אחת הבעיות הלאומיות המשליכה את השפעותיה על המשפחות ובהמשך על האומה כולה היא שאלת שבויים בידי אויב. עד כמה יש צורך שהאומה תתגייס לחילוצם של השבויים ומתי מאמץ יתר עלול לגרום לסכנות בעתיד. אלו השאלות הנידונות במסכת יחד עם שאלות נוספות הנקראות "מפני תיקון העולם" (כל פרק רביעי וכמעט כל פרק חמישי).
שאלה: העולם המתוקן: מה עתיד להיות בעולם המתוקן? האם כל ההסתכלות שלנו על דברים בעולם הזה ישתנו? האם יחד עם השוני הרוחני יהיה שוני גשמי (חוץ מבניית בית המקדש כמובן)? האם ההסתכלות שלנו על החיים עצמם היום צריכה להיות שונה? הידיעה שהיום בעזרת ה יבוא המשיח ויבנה ביהמ"ק (במהרה בימינו) צריכה להשפיע על עשיית הדברים היום יומיים בחיי? ערב לפני צום עשרה בטבת אצלנו באולפנה איחלתי לבנות "צום מועיל", אחת הבנות אצלנו אמרה "נפגש מחר בביהמ"ק". כמובן שאמרתי "אמן", ואיחלתי כמוה גם לאנשים כך, אבל המציאות היא שאולי ביהמ"ק לא יבנה מחר ולכן אני מקווה שיהיה לה צום מועיל- ואמרתי לה את זה "נתראה מחר ואם חלילה לא, שיהיה לך צום מועיל". אותה חברה לא הסכימה לקבל את זה, ואמרה שלא יהיה צום. זה גרם ויכוח גדול - האם אנחנו באמת מאמינות שיבוא עכשיו המשיח.? כנראה שהרבה בנות באולפנה מאמינות ביכולת של המשיח להגיע אך לא מאמינות בהגעתו היום. האם זה נכון לשנות את כל התהליכים היום יומיים שלי בגלל הידיעה על בוא המשיח עכשיו?
תשובה: שאלה גדולה שאלת חכמים נחלקו בדבר איך יהיה העולם בימות המשיח יש מי שאמר שהעולם לא ישתנה ויש מי שאמר שיהיה עולם שונה. הציפיה שלנו לגאולה צריכה בהחלט להשפיע על מעשינו כי על ידי מעשינו אנו יכולים לקרב את הגאולה. וגם הציפיה צריכה לרומם אותנו מחיים רדודים חסרי משמעות אל חיים ערכיים כדי להיות מוכנים לגאולה העתידה שאנו מצפים לה בכל יום. אנו צריכים להאמין שהיא שהיא יכולה לבוא בפתע פתאום. אך גם יתכן שצריך עוד להמתין הכל פתוח. אין אנו יודעים אימתי היא תבוא על כן צריך להיות מוכנים שהיא תבוא בקרוב, ולא להיות מאוכזבים אם היא מתעכבת כי אולי הקב"ה מעכב את הגאולהי כדי שניהיה מוכנים יותר.
שאלה: האם סוכריות הקס כשרות?: המוצר הוא מתוצרת אנגליה. שמו המקורי הוא סוכריות HACKS. היצרן הוא טרבור, מידסטון והיבואן: לימון שליסל. לא מצויינת כשרות, אבל יש להניח שאם זה מלימון שליסל אז זה כשר (כי רוב המוצרים שלהם כשרים). האם אני צודק? אני רוצה לתת את זה למנקה. ככה אמא החליטה.
תשובה: כעקרון מוצר זה אושר ע"י מח' היבוא הארצית. אישור זה מותנה בכך שיצויין במפורש על גבי המוצר "באישור הרה"ר לישראל" ובמידה ולא, אין הדבר מאושר.
שאלה: מיצים טבעיים תוצרת חוץ: גיסתי מתגוררת בחו"ל ובקשה לשאול מספר שאלות: האם מיצים טבעיים (100 טבעי) תוצרת חוץ כשרים? מה לגבי האם נקטר ענבים טבעי תוצרת חוץ כשר?
תשובה: צריך לברר זאת ברבנות המקומית. לבי"ד לונדון יש רשימה מסודרת של כל המשקאות הכשרים בחו"ל.
שאלה: נהג אמבולנס כהן - המשך: בהמשך לתשובת הרב שהתיר לכהן להיות נהג אמבולנס רציתי לשאול למה משום איסור "מראית עין" לא נבטל את מקצוע זה לחלוטין מהכהן? מתי מותר או אסור להשתמש באיסור זה?
תשובה: בדרך כלל נהג אמבולנס מסיע אנשים פצועים ולא מתים ולכן לא צריך לחשוש למראית עין. אך במקרה שלנהג כהן יש מת באמבולנס, הוא צריך לבקש ממישהו להחליף אותו.
שאלה: מעשר כספים מירושה: האם מירושה שקיבלתי יש צורך להפריש מעשר כספים? הרי יתכן והבעלים הראשון כבר הפריש? האם יש להפריש מכל סכום שמתגלגל תחת ידי?
תשובה: אצלך נפתח חשבון חדש וחובת המעשר חלה עתה עליך.
שאלה: דחיית ההולדה: נדהמתי לצערי מהאופי הנחרץ שבה הוצג בעיתון בשבע נושא דחיית ההולדה. כמי שנשוי שנתיים עם ילד ואשה בהריון מתקדם, אינני נקי מיסורי נפש האם התנהגותי איננה ניצול של ההורים (שאינם מתלהבים מההריון גם אם מסייעים ללא כל דרישה מצידנו). בנושאים שהנשמה תלויה בהםת מסופקני אם ניתן לומר "הנה אלוקינו זה, זה ה קיוינו לו". עדיף להיות עמום מנחרץ, להגביר את ההחלטה העצמית, ולקיים מנהג "עימו אנוכי בצרה". בכלל, מן הראוי שהסטודנטים, יקבלו יחס יותר אוהד, בהתחשב בעובדה שחיים דתיים בעולם חילוני מציבים אתגרים לא פשוטים. לכל חבריי יש 48 שעות בסוף שבוע לפתור תרגילים, ואני שוטף חדרי מדרגות לפרנסת משפחתי. באוניברסיטה בה מספר הדתיים זעום והדרישות לא מתחשבות בכך זו משימה קשה ביותר.
תשובה: קיבלתי את דבריך בכבוד רב, ואנסה להסביר את דברי יותר טוב בפעמים הבאות. אגב, רוב תלמידי בוגרי ישיבת הר ברכה לומדים באוניברסיטה ומתמודדים עם הבעיות שהעלית, וכמדומה שמה שכתבתי בסוף על ההסתפקות במועט מועיל כמעט לכולם. בישיבתנו יש תוכנית שילובים, לבוגרי הישיבה. אינני שומע על בחורים שמתקשים לסיים את הלימודים או שאינם מסוגלים לקיים את עצמם. כמדומה לי שעם הדרכה נכונה, תכנון טוב, וכמובן הסתפקות במועט ניתן להתגבר על רובם המוחלט של הבעיות.
שאלה: לבוש אדום לאשה: ראיתי תשובה זו כששאלתי את השאלה, אך ברצוני לקבל תשובה מפורטת יותר אם אפשר, האם זו הלכה? רוח ההלכה? חומרה? מהן הסברות בעניין?
תשובה: א. השו"ע ביורה דעה סימן קע"ח אסר ללבוש בבגד אדום משום "ובחוקותיהם לא תלכו" ודין זה גם בגברים וגם בנשים. אך כיום כתבו הפוסקים שדין זה לא שייך כיון שאין זה מיוחד לבגדי גויים. ב. מ"מ יש איסור לנשים ללבוש בגד אדום מדין צניעות שהוא בגד בולט ופרוץ וכמו המעשה של רב אדא שקרע את הבגד מעל אשה שחשב שהיא בת ישראל. ודבר זה הלכה ולא חומרה והחת"ס לא הכניס לביתו שום בגד אדום ואסר לבנותיו ללבוש אפילו גרביים אדומות. ג. הגדר של בגד אדום שהוא בולט כלומר שרובו אדום "צועק", אך צבעים מעורבים או צבע "בורדו" אין איסור (בשם הגאון הרב אלישיב). הרב רואי מרגלית.
שאלה: הלבנת פנים כדי שהגנב יחזיר: אדם גנב מכשיר ממכללה ובעקבות כך כל התלמידים שילמו על הגניבה. לאחר כמה חודשים באו שני תלמידים אל הגנב וביקשו ממנו להחזיר את הגניבה. כשסירב הם איימו עליו שיספרו את המעשה ברבים וכך היה. הם אמרו לו (בצעקות) ליד כולם להחזיר את מה שגנב והגניבה הושבה. האם סיטואציה כזו נקראת הלבנת פנים?
תשובה: מי שגנב היה לא ר, ומכיוון שיש לנו כלל שכופין על המצוות והגנב לא החזיר בשום דרך אחרת, מותר לעשות מה שנעשה ואין זה נחשב כהלבנת פנים ברבים.
שאלה: החזרת גזל כי חזרנו בתשובה: לפני 4 שנים בערך היינו מקבלים קניות פעם בחודש מהמכולת השכונתית בלי ידיעת בעל הבית. היום אנו חוזרים בתשובה ויודעים איזה עוול עשינו ומאוד רוצים לדעת איך להחזיר ולתקן את הגזל. החוב בהגזמה עד 5000 ש"ח. בעל המכולת כבר סגר מאז, אבל אנחנו מכירים אותו. יש לציין שקשה מאוד להחזיר סכום כזה כיום בפעם אחת.
תשובה: כדי לתקן את הגזל צריך להחזיר את מלא הסכום שנגנב, ולכן אם אתם מתביישים לומר לבעל המכולת שגנבתם לו, אתם יכולים לברר את מספר החשבון שלו בבנק ולהחזיר לו - אפילו ללא ידיעתו. או להביא לו את זה בתור מתנה בבר מצווה או חתונה של הילדים שלו. ואם אינכם יכולים להחזיר בפעם אחת, אין בעיה להחזיר לו בתשלומים - העיקר שתחזירו את מלא הסכום.
שאלה: נוסח כתובה בזוג שחיים יחד: בני זוג החיים יחדיו כבר זמן רב רוצים להתחתן על פי דת משה וישראל. האם כותבים בנוסח הכתובה "כלה בתולתא" וכן "זוזי מאתן" או שמשנים במקרה כזה?
תשובה: אם החתן הוא החבר הראשון והיחיד של הכלה אפשר לכתוב בתולתא. אם לא - יש הכותבים כן משום שהחתן רשאי לתת לה כתובה של מאתיים אולם אין לכתוב "דחזי ליכי מדאורייתא". יש הכותבים "כלתא." בלבד. אם מקריאים בתרגום עברי מן הראוי לומר בכל מקרה "הכלה" ללא תואר שהוא.
שאלה: תענית דיבור - מומלץ!: האם מי שרוצה לעשות תענית דיבור צריך לקבל על עצמו כמו בתענית רגילה ואם כן האם הנוסח הוא אותו דבר או שונה. כמו כן שמעתי שיש ענין לעשות תענית דיבור בשובבי"ם ת"ת, מהו הענין ומתי ראוי לעשות את זה?
תשובה: התענית שמוזכרת בתלמוד הינה תענית מאכילה ושתיה ולא מדיבור, ולכן דיני תענית דיבור שונים מתענית אכילה ושתיה. למשל בתענית דיבור לא צריך לקבל קודם התענית את התענית. יש הנוהגים להתענות בדיבור בפרשיות שובבים ת"ת משום שאלו ימים מיוחדים לתשובה ולקדושה ומי שנוהג כך "קדוש ייאמר לו".
שאלה: מטריה בשבת: האם מותר לשאת מטריה בשבת? האם יש בזה מעין בניית אוהל כפי שנאמר לי ע"י הדיוטות? מה זה אוהל? מי קובע מהו אוהל? והאם הציווי "ונשמרתם לנפשותיכם" (כי רטוב בחוץ) עולה על האיסור?
תשובה: שו"ת נודע ביהודה, משנה ברורה: אסור לפתוח מטריה בשבת ולא להשתמש בה אם היתה פתוחה משום מראית עין של עשיית אוהל בשבת. שו"ת חתם סופר: מותר כיון שעשוי ומתוקן לכך וכן בנין לשעה לא הוי בנין ודומה לטלית כפולה שיש בה חוטין. פוסקי זמננו פסקו שאסור כנודע ביהודה. הרב רואי מרגלית. להמשך הדיון בנושא.
שאלה: הקשר שבין המידות לשכל: האם החכמה היא ביטוי של שכל בלבד או שהיא תלויה גם במידות ובמעשים? האם אדם חסר מידות יכול להקרא בן אדם חכם? ולהפך - אדם שה-i.q שלו לא בהכרך גבוה יכול להפוך לגאון ע"י התעסקות בתורה ובמעשים טובים?
תשובה: האדם הוא ישות שלמה הכוללת גם את השכל גם את המידות וגם את המעשים. ומובן מאליו שיש קשר חזק והשלכות הדדיות בין כולם. החכמה משפיעה על המידות כמו שגם מידות טובות עוזרות ליכולת הבנה צלולה ומהירה. אך כמובן שהמידות והמעשים טובים אינם באים במקום כשרונות שכליים, הם יכולים לרומם את האדם אבל כמעט בלתי אפשרי שאדם לא מוכשר ייהפך לגאון בזכות המידות הטובות בלבד.
שאלה: מי ברא את העולם?: שאלו אותי מי ברא את העולם? איך אני מוכיחה שד הוא זה שברא את העולם? איך הכל התחיל? האם המפץ הגדול סותר או מנוגד לדעת היהדות?
תשובה: ברור מאליו שהקב"ה ברא את העולם כמו שברור ביותר שאיננו מבינים כיצד ואיך. התאוריה של המפץ הגדול היא תאוריה שבה למצוא פתרון בלי אמונה בה' לבריאת העולם. כמובן שעצם ההנחה שהכל נעשה מאליו הוא דבר שההגיון הישר איננו מקבל ובודאי שאם ההנחה העומדת בבסיסו היא להתעלם מבורא חכם ובעל יכולת עצומה כפי שאנו רואים בכל המבנה העולמי שהוא מלא חכמה אין בנו לבין היהדות ולא כלום. אם היו אומרים שהמפץ נעשה על ידי הבורא מתוך חכמה ורצון לברוא עולם מלא חוקים בחכמה נפלאה כפי שיש בעולם יתכן היה לקבל שתאוריה זאת איננה מנוגדת. אבל איך אפשר לומר שעולם שהחוקיות בו כל כך מדויקת והחוקים בו כל כך מתואמים ביניהם- הכל קרה רק במקרה בלי הגיון.
שאלה: חתונה עם אזרח זר: ברצוני לדעת, האם ניתן לקיים חתונה בארץ אם החתן אינו אזרח ישראלי?
תשובה: כן. אולם עליו להמציא אישור יהדות ורווקות מקהילה מוכרת בחו"ל.
שאלה: מה לשים במקרר?: אני שומרת במקרר קמח מנופה, תבלינים וקטניות מבוררות. כתוצאה מכך, חלל ניכר מהמקרר משמש כמקום אחסון וצר לי המקום. האם יש באמת עניין לשמור את הדברים הנ"ל במקרר? האם אפשר למצוא תחליף (לדוגמה צנצנות זכוכית אטומות כמו של חמוצים)?
תשובה: החיסרון בקטניות שנמצאים מחוץ למקרר הוא שאם יש בהם ביצים אז הם בוקעים וכו'. ולכן אם את לא יכולה לשמור קטניות וקמח במקרר, אז את יכולה לשמור אותם מחוץ למקרר אך את חייבת לנפות אותם שוב לפני השימוש (כפי שנהגו פעם).
שאלה: שמות זהים של האבא והבעל: כיצד יש לנהוג כאשר שם האב הוא כשם הבעל? האם מועיל לקרוא לבעל בשם חיבה כשינוי?
תשובה: מקור האיסור של נשיאת אישה בעל ששמם כשם הורי החתן כלה, הוא מצוואת רבי יהודה החסיד. ועמו משום כבוד ההורים שלא יווצר מצב בהם האשה קוראת לבעלה בשמו הפרטי - בנוכחות אביה  ולכן כדאי לקרא לבעל (או לאישה במקרה הפוך) בשם חיבה. והרב קוק כותב בשו"ת עזרת כהן שאין לחוש בזה לצוואת רבי יהודה החסיד משום זו צוואתו הפרטית למשפחתו ולא לכלל ישראל.
שאלה: איזה מנין עדיף?: אני יתום בשנה הראשונה ומתלבט היכן להתפלל. בבית כנסת אחד יש מניין ושם אני עולה חזן וכאשר אני צריך להגיד קדיש יתום יש עימי עוד כמה אנשים וזה מבלבל ומפריע לי קצת. בבית כנסת אחר צריך חיזוק במניין ורוב הזמן אני היחיד שאומר שם קדיש אך איני עולה שם להיות חזן הואיל ויש חזן קבוע. היכן נכון יותר להתפלל - במקום בו אהיה חזן או במקום בו אוכל לכוון יותר?
תשובה: הכוונה חשובה יותר ולכן עליך להתפלל במקום בו מפריעים לך פחות.
שאלה: דיני מת בשבת: כיצד נוהגים כאשר אדם נפטר כמה דקות לפני כניסת השבת? האם הגופה מוקצה ואסורה בטילטול? האם בני המשפחה אוננים כל השבת, ולכן אסורים במצוות עשה (תפילות, קידוש, וכד )? מה הדין לגבי מת הנמצא בבית בשבת? כיצד נוהגים בו? מה מותר? מה אסור? מתי קורעים קריעה?
תשובה: א. המת הוא מוקצה. ודיני מוקצה במת והאפשרויות להזזתו בסימן שי"א בשו"ע עיין שם. ב. האבלים עליו אוננים עד הקבורה ופטורים ממצוות עשה, וכל זה עד כניסת השבת ומצאת השבת והלאה אך לא בשבת עצמה כמפורש בשו"ע אורח חיים סימן ע"א סעיף ב'. ג. ראה א'. ד. אין לקרוע בשבת אף אם עומד על המת בשעת יציאת נשמה. ובכל מקרה המנהג היום גם בחול לאשכנזים לקרוע לפני יציאת המטה לקבורה (גשר החיים) ולספרדים אחרי הקבורה (ילקוט יוסף). הרב רואי מרגלית.
שאלה: תמיד צריך לברור?: בהרבה מאוד מוצרים כתוב על השקית שיש לברור לפני השימוש, גם כשלעיתים לא מובן מה יש לברור (ראיתי אזהרה כזו על שקית של בוטנים בקליפתם, בננות מיובשות וכד ). האם באמת יש לחוש לכל הכתוב?
תשובה: אם אתה יודע בוודאות שהמוצר אינו צריך בדיקה - אין סיבה לבדוק  והסיבה שכתוב על האריזה לבדוק, הרבה פעמים היא סטנדרט שכותבים על כל האריזות, ואני בעצמי ראיתי שכותבים, לפעמים, על אריזות של ירקות: "נקי מחשש עורלה.", כאשר בירקות אין בכלל ענין של עורלה.
שאלה: סיאנס - מותר או אסור?: האם מותר או אסור לעשות סיאנס?
תשובה: יש בזה איסור גמור. לתשובת הרב יעקב אריאל.
שאלה: למה בנו של משה לא נימול בזמן?: בפרשת השבוע "שמות" נכתב על ברית המילה של בן משה וציפרה שנעשה שלא בן שמונה ימים אלא בגיל מבוגר. מדוע?
תשובה: רש" מביא את הגמ' בנדרים לא: תניא אמר ר' יוסי ח"ו לומר שנתרשל משה במילת בנו אלא כיון שבאותו זמן שהיה צריך למול, אמר לו הקב"ה לשוב מצרימה ולא רצה להתעכב, אך מצד שני לא רצה למול את בנו מחמת הסכנה, שהרי שלשה ימים ראשונים לאחר המילה יכול התינוק למות מחמת טורח הדרך. וכשהגיע למלון והתעכב אז רצו להענישו שנתעכב. והסיבה שמדת הדין היתה מתוחה עליו, כיון שעמד בשליחות להודיע לפרעה שלח את בני בכרי ישראל ואם לא אפגע בבנך, מדת הדין עומדת עליו ובודקת את בנו הערל האם הוא ראוי יותר מבנו של פרעה. (הסברו של הרב יעקב מידן). הרב רואי מרגלית.
שאלה: כיבוד דודה שאינה אמא: מאז שאני בת 3 אני גרה אצל דודה שלי. היא אינה מתייחסת אלי כאם, מכה אותי ומיצרה את צעדי בעולם התורה והמצוות. האם אני צריכה לכבד אותה?
תשובה: התורה מחייבת את האדם לכבד את הוריו ואת אחיו הגדול אך דודים הם כשאר האדם ואין עניין לכבדם מן התורה. ולכן אף על פי שאת גרה אצל דודתך, אינך חייבת בכבודה.
שאלה: איפה השבת - פה או בחו"ל?: האם מותר לשוחח בטלפון עם אדם הנמצא בחו"ל ואינו שומר שבת, כשהוא מחלל בשיחה זו את השבת, אך כאן בארץ השבת כבר יצאה? כיצד אוכל בכלל לענות לטלפון במוצאי שבת, הרי המתקשר עלול להיות חילוני החי בחו"ל.
תשובה: אסור לדבר עם אדם שאצלו שבת, אפילו כאשר אצלך כבר מוצ"ש. אך לא נאסור לענות לטלפונים במוצ"ש מספק, ולכן מותר לענות לטלפון במוצ"ש ובמידה ומתברר שהמתקשר מחלל את השבת אצלו חייבים לנתק מייד. (ומי שחושש לזה ורוצה להחמיר יכול להתקין מכשיר קטן שמתחבר לטלפון ויש לו צג קטן של "שיחה מזוהה" - וכך יידע אם לענות או לאו).
שאלה: עמידה כאשר הרב עולה לתורה: מה מקור החיוב לעמוד כאשר הרב עולה לתורה, האם מדין עמידה מפני תלמיד חכם ואזי החיוב לעמוד רק בד אמות ורק למי שהרב עובר לידו?. או שמא יש כאן דין אחר ואזי כולם צריכים לעמוד? ואם כן עד אמתי חייבים לעמוד עד סיום הברכות הראשונות או כל עוד הרב עומד? ובהקשר זה כאשר ישנו בקהילה אדם שבאופן מופגן לא עומד בפני הרב כשעולה לתורה האם חייבים לגעור בו?
תשובה: אם הוא רב מובהק ממילא צריכים הרואים אותו גם מחוץ לד' אמות לקום. וכמה אחרונים כתבו, שבשנה שאדם לומר מאיזה רב, הוא נחשב לרבו המובהק. וכן ראש הישיבה, וכן רב המקום (דברי מלכיאל ב, עד, ערוה"ש יו"ד רמב, יט, כט). ואם רב אחד מלמד כיתה אחת, תלמידיו קמים ואין ראוי שהשאר ישארו לשבת, ובמיוחד שיתכן ובשנה הקודמת הוא לימד אותם, ולכן נוהגים הכל לקום.. נוהגים לעמוד עד לסיום הברכה הראשונה.
שאלה: כל עובד זכאי לפיצויי פיטורין?: מנהל חשבונות שעבד למען אגודה מסויימת וכל חודש הגיש חשבונית לת הוא עבד בקבלנות ולא קיבל מעולם תלוש שכר. כיום כאשר מסיים את עבודתו תובע פיצויי פיטורין כדין עובד וטוען "שכיון שעבודתו קבועה במקום יש יחסי עובד מעביד" עם מי הדין לפי דיני תורה?
תשובה: לכל עובד מגיעים פיצויים. הדבר נלמד מההענקה לעבד עברי. אני מציע שימנו בורר שיקבע כמה מגיע לו.
שאלה: חימום בשבת באמצעים כימיים: לאחרונה בארה"ב נמכר מזון מוכן ארוז עם שיטת חימום כימית הפועלת כדלהלן: קופסא בתוך קופסא כשבקופסא החיצונית ישנה שקית המכילה חומרים כימיים, שפיכת מים לתוכה גורמת לריאקציה כימית שיוצרת חום גבוה המחמם את המזון שבקופסא הפנימית. האם אפשר לחמם מזון באופן כזה בשבת?
תשובה: אם המאכל מתבשל ע"י כך, הבישול אסור מדרבנן כמו בתולדות חמה. גם אם המאכל כבר מבושל נראה לענ"ד שיצירת חום כזו אסורה משום מוליד.
שאלה: ייחוד בטיול: האם מותר לצאת לטייל עם פנויה לפני החתונה? וסתם לשבת בחורשה ולדבר?
תשובה: יש זוגות לפני החתונה שרוצים לעשות משהו חוויתי במהלך הקשר ע"מ לבודקו או לחזקו חוץ מהפגישות הרגילות שאותם נוהגים לעשות, ואם זה יעזור לקשר בעתיד אינני רואה סיבה לאסור, אך יש להקפיד על כמה דברים: א. לשמור על כל גדרי הצניעות של לבוש ודיבור. ב. להיזהר בדיני יחוד מלהיות במקומות שוממים שלא עוברים אנשים. ג. לשמור על אוירה חיובית ועניינית ולהישמר מקלות ראש שיכולה להיגרם עקב היציאה מהשיגרה. הרב רואי מרגלית.
שאלה: עליה לתורה למחלל שבת: האם אדם שחס וחלילה נוסע בשבת לבית הכנסת לאירוע זה או אחר יכול לעלות לתורה בשבת?
תשובה: מחלל שבת בפרהסיא לא יכול לעלות לתורה או לכל דבר שהוא מוציא אחרים ידי חובתם. אך אם יש צורך כגון: אי נעימות, להעלות עולה נוסף לתורה, כך שמחלל השבת לא יהיה כלול במנין השבעה של העולים. הרב רואי מרגלית.
שאלה: איש ששינה את מינו נחשב אשה?: האם אדם אשר שינה את מינו ע"י ניתוח מיוחד ולקיחת הורמונים ייחשב כאישה מבחינה הלכתית?
תשובה: מי ששינה את מינו נשאר מבחינה הלכתית כפי שהיה לפני השינוי אף על פי שאינו יכול להוליד והרי הוא סריס וכן אשה ששינתה את מינה נשארת מבחינה הלכתית אשה אף על פי שאינה יכולה ללדת יותר. אולם יש לנהוג לחומרה ולנהוג כדין ספק איש ספק אשה בדיני איסורים.
שאלה: כיבוי נר הבדלה ביין : בבית אשתי נהוג שבתום ההבדלה שופכים מעט יין לצלוחית לצורך כיבוי הנר, בבית הורי עשו פוווווו. בביתי אני נוהג לפי בקשת אשתי, אך אני לא שלם עם מנהג זה כי נראה לי שיש שיש בו בל תשחית. כיצד לנהוג?
תשובה: המנהג הנכון הוא שמוזגים את הכוס עד מעל לגדותיה עד שקצת יין נשפך לצלחת וביין זה מכבים את הנר. אין כאן "בל תשחית" כי שפיכת היין מסמלת ברכה והדבר נעשה לשם מצוה. יש נמנעים מכיבוי הנר בפה, אולם מעל לכל זה הבית עדיף.
שאלה: השבת מצלמה: בחוה"מ סוכות השנה יצאתי לנופש במלון באילת ומצאתי בארון שבחדר מצלמה ללא סימנים מיוחדים. השארתי פרטים בלובי של המלון אבל עד היום אף אחד לא חזר אלי.רציתי לפתח את התמונות ולראות אם אולי אני אכיר את האדם אבל היא הייתה ללא תמונות. המלון הינו באילת ולכן יכול אף להיות שהיה בו גוי (עיר תיירות). האם אני יכול להשתמש במצלמה?
תשובה: היות שעשית כל מה שיכולת כדי להחזיר את המצלמה ולא עלתה בידך, וכן הבעלים לא חזר כדי לדרוש את המצלמה, כנראה שבעל המצלמה התייאש ממנה ואתה יכול לקחתה לעצמך.
שאלה: נסיעה בשבת לבית החולים: אשתי עתידה ללדת בעוד זמן קצר וברצוני לשאול אם מותר לה לנסוע על מנת לאסוף אותי כשאיני נמצא בבית בשבת (אני שוהה במוסד החינוכי בו אני מלמד). האם במידה ותצטרך אשתי לנסוע בשבת לבית החולים ללדת, היא תוכל לעבור דרך מוסד הלימודים, הנמצא בסמוך לביה"ח ולאסוף אותי? במידה ואישתי תצטרף אלי לשהיה במוסד בשבת - האם מותר לנסוע לבית ההורים על מנת להשאיר שם את הבת הבכורה ולהמשיך לביה"ח (מרחק של 10 דקות נסיעה מביתנו ומביה"ח)? וחודש טוב
תשובה: אם האישה זקוקה מאוד לנוכחות בעלה מותר לנסוע לאסוף אותו בדרך פיקוח נפש. לעומת זאת לגבי הילדה יש לחלק - אם נטישת הילדה יש בה סיכון לילדה מותר להביאה להורים אך אם יש סידור אחר אסור.
שאלה: כיבוד תלמיד חכם שסרח: אם ידוע לי מסיפור דברים אישי שאדם שמפורסם כרב ומחנך הוא בעל אשיות מפקפקת (משקר, רודף כבוד, צבוע וכד ), האם עלי לכבד להמשיך ולכבד אותו כמו כולם למרות שאני יודע את האמת? האם עלי לספר זאת?
תשובה: אם אתה יודע בוודאות לא מפי אחרים אלא אתה בעצמך נוכחת בדבר שהוא מעמיד פנים ואין תוכו כברו והוא באמת אדם לא ישר ובחנת את זה לא ממקרה אחד אלא כמה פעמים הייתי ממליץ לך לפנות לתלמיד חכם מובהק ולהתיעץ איתו מה לעשות. עליך לספר לאותו ת"ח את הפרטים שאתה מכיר על מנת שהוא יוכל לשקול האם לפרסם ואיך לפרסם, הדבר דורש שקול דעת רציני. להמשך הדיון בנושא.